b'\n_START_ARTICLE_\nGof\n_START_SECTION_\nOpis\n_START_PARAGRAPH_\nGof je riba s podolgovatim vretenastim in mo\xc4\x8dnim telesom, ki nakazuje odli\xc4\x8dnega plavalca. Ta pela\xc5\xa1ka riba sivo-srebrnkaste ali modro-srebrnkaste barve zgornjega dela in srebrnih bokov in trebuha zraste do 1,5 metra v dol\xc5\xbeino in dose\xc5\xbee te\xc5\xbeo do 55 kg. V Jadranu se zadr\xc5\xbeujejo primerki povpre\xc4\x8dne te\xc5\xbee okoli 2 kg.\n_START_SECTION_\nHabitat in raz\xc5\xa1irjenost\n_START_PARAGRAPH_\nGof \xc5\xbeivi v manj\xc5\xa1ih jatah na odprtem morju ter ob obalah s strmim robom. Zadr\xc5\xbeuje se na globinah med 20 in 70 metrov, najdemo pa ga lahko tudi do 360 metrov globoko. Je izrazita roparica, ki se hrani z manj\xc5\xa1imi ribami in glavono\xc5\xbeci. _NEWLINE_Gof je pogosta riba Sredozemlja z vsemi morji, raz\xc5\xa1irjen pa je tudi v Atlantskem oceanu in ob obalah Indije._NEWLINE_Meso gofa je belo, mehko in izjemno okusno. Po kvaliteti ga uvr\xc5\xa1\xc4\x8dajo med najbolj\xc5\xa1e ribe in ga primerjajo z zobatcem. Najve\xc4\x8d ga pripravljajo pe\xc4\x8denega na \xc5\xbearu.'